Publication: Magyar Közlöny
Issue: MK-2003-62 (Year: 2003, Number: 62)
Era: 1990-2004
Section: 1. Az Alkotmánybíróság az Alkotmány 60. § (3) bekezdésének átfogó értelmezését 4/1993. (II. 12.) AB határozatában adta. Eszerint:
Paragraph Index: 206

2. Az Alkotmány 60. § (1) bekezdése a vallás vagy más lelkiismereti meggyõzõdés szabadságát garantálja. A vallásszabadság, s ennek részeként az egyházak szabad mûködésének biztosítása érdekében az állam feladata az, hogy a vallásról és az egyházakról olyan szabályokat alkosson, amelyek révén az egyházak a vallási szempontból semleges állami jogrendszerbe illeszkedhetnek. Az Alkotmány 60. § (3) bekezdésébõl következõen az állam és egyház elválasztásának elve tiltja azt, hogy az állam vallási jellegû kérdésekbe, az egyházak belsõ ügyeibe beavatkozzon. Az egyház és tagjai közötti belsõ, egyházi jogviszonyt szabályozó egyházi normák betartását az egyház, illetve erre feljogosított szerve — az egyház által megszabott eljárás keretében — kényszerítheti ki. Az állami jogszabályok és az elkülönülten mûködõ egyházi normarendszer alapján nem zárható ki, hogy a két normarendszer hasonló jogviszonyokat szabályozzon. Egyház és annak tagja között létrejöhet egyházi jogviszony, melyet a belsõ, egyházi normarendszer szabályoz és így annak végrehajtásában a közhatalom nem vehet részt. Keletkezhet azonban közöttük állami jogszabályok által meghatározott jogviszony is, melyben az állami jog érvényesül, a vonatkozó jogorvoslati rendelkezésekkel. Az állami jogszabályokon alapuló jogviszonyokból eredõ jogok és kötelezettségek állami kényszer segítségével érvényesíthetõek. A jogszabályok, az állami jog számára korlátot képeznek az Alkotmányban meghatározott alapvetõ jogok és kötelességek. Az állam az objektív intézményvédelmi kötelességébõl eredõen „úgy alakítja ki az egyes alapjogok megvalósításához szükséges jogszabályi és szervezeti feltételeket, hogy mind a többi alapjoggal kapcsolatos, mind pedig egyéb alkotmányos feladataira is tekintettel legyen; az egyes jogoknak az egész rend szempontjából legkedvezõbb érvényesülését teszi lehetõvé, s mindezzel az alapjogok

Source: https://magyarkozlony.hu/hivatalos-lapok/ad6b1accf4d604879af30d80fa1e3ada0cfddc86/dokumentumok/9502abf5f901f74edfffc82a12930d608c2abc8d/letoltes